ଭୁବନେଶ୍ୱର, ଅକ୍ଟୋବର ୫(ଲୋକାଲ ୱାୟାର): ଏକଦା ସଶସ୍ତ୍ର ବ୍ରିଟିଶ ପୁଲିସକୁ ସହଯୋଗ କରିବା ଆଦେଶକୁ ପ୍ରତ୍ୟାଖ୍ୟାନ କରି ଗୁଳିମାଡ଼ରେ ସହିଦ୍ ହୋଇଥିବା ବୀର ବାଳକ ବାଜି ରାଉତଙ୍କୁ ଶନିବାର ସମଗ୍ର ଓଡ଼ିଆ ଜାତି ମନେ ପକାଇଛି ଏବଂ ବିଭିନ୍ନ ସ୍ଥାନରେ ତାଙ୍କୁ ଶ୍ରଦ୍ଧାଞ୍ଜଳି ଦିଆଯାଇଛି ।
୧୯୨୬ ମସିହା ଅକ୍ଟୋବର ୫ ତାରିଖରେ ଜନ୍ମ ହୋଇଥିବା ବାଜି ରାଉତ ମାତ୍ର ୧୨ ବର୍ଷ ବୟସରେ ୧୯୩୮ ମସିହା ଅକ୍ଟୋବର ୧୧ ତାରିଖରେ ଢେଙ୍କାନାଳ ଜିଲ୍ଲା ଭୁବନ ବ୍ଲକ ବ୍ରାହ୍ମଣୀ ନଦୀର ନିଳକଣ୍ଠପୁର ଘାଟରେ ପୁଲିସ ଗୁଳିରେ ସହିଦ ହୋଇଥିଲେ ।
ଆନ୍ତର୍ଜାତିକ ଖ୍ୟାତିସମ୍ପନ୍ନ ବାଲୁକା ଶିଳ୍ପୀ ସୁଦର୍ଶନ ପଟ୍ଟନାୟକ ପୁରୀ ବେଳାଭୂୂମିରେ ସହିଦ୍ ବାଜି ରାଉତଙ୍କ ସ୍ମରଣରେ ନିର୍ମାଣ କରିଥିବା ବାଲୁକା କୃତୀ ନିକଟରେ ଅନେକ ପର୍ଯ୍ୟଟକ ଶ୍ରଦ୍ଧାଞ୍ଜଳି ଜଣାଇଛନ୍ତି ।
କେବଳ ରାଜ୍ୟ ନୁହେଁ, ରାଜ୍ୟ ବାହାରେ ମୁମ୍ବାଇ ଓ ଦିଲ୍ଲୀରେ ମଧ୍ୟ ବହୁ ଓଡ଼ିଆ ସଙ୍ଗଠନ ସହିଦ ବୀରଙ୍କୁ ସ୍ମରଣ କରିଛନ୍ତି ।
ତାଙ୍କ ନାମରେ ପ୍ରତିଷ୍ଠା କରିଥିବା ସାହସିକତା ପୁରସ୍କାରରେ କେତେକଙ୍କୁ ସମ୍ମାନିତ କରାଯାଇଛି ।ସ୍ମରଣଯୋଗ୍ୟ, ସ୍ୱାଧୀନତା ସଂଗ୍ରାମ ବେଳର ଏହି ଘଟଣା ଏବେ ବି ପିଲାମାନଙ୍କ ମନରେ ସାହସ ଭରି ଦେଇଥାଏ ।
ଘଟଣା ଦିନ ଢେଙ୍କାନାଳର ତତକାଳୀନ ରାଜା ଶଙ୍କର ପ୍ରତାପ ସିଂହଦେଓଙ୍କ ଅତ୍ୟାଚାର ବିରୋଧରେ ଲୋକଙ୍କୁ ମେଳି କରିଥିବା ସ୍ୱାଧୀନତା ସଂଗ୍ରାମୀ ବୈଷ୍ଣବ ଚରଣ ପଟ୍ଟନାୟକଙ୍କୁ ଗିରଫ କରିବାକୁ ବ୍ରିଟିଶ ପୁଲିସ ଭୁବନ ଅଞ୍ଚଳରେ ଚଢ଼ାଉ କରିଥିଲା ।
ଅନ୍ୟାନ୍ୟ ସଂଗ୍ରାମୀଙ୍କ ସହଯୋଗରେ ବୈଷ୍ଣବ ଢେଙ୍କାନାଳରେ ଗଠନ କରିଥିଲେ ପ୍ରଜାମଣ୍ଡଳ ସଙ୍ଗଠନ ।
ରାଜାଙ୍କ ଅତ୍ୟାଚାର ବିରୋଧରେ ଏହା ସଂଗ୍ରାମ ଜାରି ରଖିଥିବା ବେଳେ ବିଦ୍ରୋହ ଦମନ କରିବାକୁ ରାଜାଙ୍କ ଅନୁରୋଧରେ କଲିକତାରୁ ଅଧିକ ବ୍ରିଟିଶ ପୁଲିସ ଢେଙ୍କାନାଳରେ ପହଞ୍ଚିଥିଲେ ।
ବୈଷ୍ଣବଙ୍କୁ ଧରିବାକୁ ଭୁବନରେ ସଶସ୍ତ୍ର ପୁଲିସ ଚଢ଼ାଉ କରିଥିଲେ ମଧ୍ୟ ତାଙ୍କୁ ପାଇ ନଥିଲା । କୁହାଯାଏ ବୈଷ୍ଣବ ବ୍ରାହ୍ମଣୀ ନଦୀକୁ ଡେଇଁ ଖସି ଯାଇଥିଲେ ।
ତେବେ ଗ୍ରାମର ଅନ୍ୟାନ୍ୟ ସଂଗ୍ରାମୀଙ୍କ ଉପରେ ବ୍ରିଟିଶ ପୁଲିସ ଓ ରାଜାଙ୍କ ସମର୍ଥକ ଅତ୍ୟାଚାର ଚଳାଇଥିଲେ ।
ସେମାନଙ୍କ ଗୁଳିମାଡ଼ରେ କେତେକ ସଂଗ୍ରାମୀ ପ୍ରାଣ ହରାଇଥିଲେ । ସେହି ଦିନ ବର୍ଷା ରାତିରେ ବ୍ରାହ୍ମଣୀ ନଦୀ ପାର୍ ହୋଇ ବୈଷ୍ଣବଙ୍କ ସମେତ ଅନ୍ୟାନ୍ୟ ସଂଗ୍ରାମୀଙ୍କୁ ଗିରଫ କରିବାକୁ ବ୍ରିଟିଶ ପୁଲିସ ପହଞ୍ଚିଥିଲା ବ୍ରାହ୍ମଣୀ ନଦୀର ନିଳକଣ୍ଠପୁର ଘାଟରେ ।
ଘାଟରେ ଡଙ୍ଗାକୁ ଜଗିଥିଲେ ଜଣେ ନାବିକର ପୁତ୍ର ବାଜିରାଉତ । ୧୨ ବର୍ଷର ବାଳକ ହୋଇଥିଲେ ମଧ୍ୟ ବାଜି ରାଉତ ଥିଲେ ପ୍ରଜାମଣ୍ଡଳ ବାନରସେନାର ଜଣେ ସକ୍ରିୟ ସଦସ୍ୟ ।
ସ୍ୱାଧୀନତା ସଂଗ୍ରାମର ବାଣୀରେ ମଧ୍ୟ ସେ ଥିଲେ ଉଦବୁଦ୍ଧ । ବ୍ରିଟିଶ ପୁଲିସକୁ ଘାଟ ପାରି କରାଇ ନ ଦେବାକୁ ପ୍ରଜାମଣ୍ଡଳର ବରିଷ୍ଠ ସଦସ୍ୟ ବାଜିରାଉତ ଓ ଅନ୍ୟ ୨ ଜଣଙ୍କୁ କହିଥିଲେ ।
ଏହି କଥାକୁ ଅକ୍ଷରେ ଅକ୍ଷରେ ପାଳନ କରିଥିଲେ ବାଜି ରାଉତ ।ବ୍ରିଟିଶ ପୁଲିସର ଧମକ ଓ ନିର୍ଦ୍ଦେଶକୁୁ ସେ ଅମାନ୍ୟ କରିଥିଲେ ।
ଡଙ୍ଗାରେ ସେମାନଙ୍କୁ ନଦୀ ପାରି କରାଇବେ ନାହିଁ ବୋଲି ରୋକ୍ ଠୋକ୍ ମନା କରି ଦେଇଥିଲେ । କ୍ଷୁବ୍ଧ ବ୍ରିଟିଶ ପୁଲିସର ବନ୍ଧୁକ ବଟ୍ ମାଡ଼, ବାୟୋନଟ ଭୁସା ଏବଂ ଶେଷରେ ଗୁଳି ମାଡ଼ରେ ବାଜିଙ୍କ ସହ ଅନ୍ୟ ୨ ନାବିକ ମଧ୍ୟ ସହିଦ୍ ହୋଇ ଯାଇଥିଲେ ।
ବ୍ରିଟିଶ ପୁଲିସର ଏଭଳି ନୃଶଂସ କାଣ୍ଡର ଖବର ପାଇ ହଜାର ହଜାର ସଂଗ୍ରାମୀ ଛୁଟି ଯାଇଥିଲେ ବ୍ରାହ୍ମଣୀ ନଦୀ କୂଳକୁ ।
ଭୟଭୀତ ହୋଇ ପୁଲିସ ଲୋକଙ୍କ ଉପରକୁ ଗୁଳି ମାଡ଼ କରିବା ସହ ଡଙ୍ଗାରେ ନଦୀ ପାରି ହୋଇ ପଳାୟନ କରିଥିଲେ ।
ବାଜିଙ୍କ ସହ ସେଦିନ ଅନ୍ୟ କେତେକ ସଂଗ୍ରାମୀ ମଧ୍ୟ ପୁଲିସ ଗୁଳିରେ ସହିଦ୍ ହୋଇଥିଲେ ।କିନ୍ତୁ ଦେଶର ସର୍ବକନିଷ୍ଠ ସ୍ୱାଧୀନତା ସଂଗ୍ରାମୀ ଭାବେ ସହିଦ୍ ହୋଇ ବାଜି ରାଉତ ଅମର ହୋଇ ଯାଇଛନ୍ତି ।
ତାଙ୍କ ମରଶରୀରଙ୍କୁ ସଂଗ୍ରାମୀ ମାନେ ଏକ ବିରାଟ ଶୋଭାଯାତ୍ରାରେ ନେଇ ଶେଷକୃତ୍ୟ ସମ୍ପନ୍ନ କରିଥିଲେ ।
ଏହି ଶୋଭାଯାତ୍ରା ସହସ୍ରାଧିକ ସଂଗ୍ରାମୀ ଯୋଗ ଦେଇଥିଲେ, ଯାହାକି ବ୍ରିଟିଶ ଶାସକ ବିରୋଧରେ ଓଡ଼ିଆ ଜାତିକୁ କରିଥିଲା ଅଧିକ ସଂଗଠିତ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
